Jeremia elfalkünungey ñi kimelelafiel pu judio ñi apümkangeal, ngoymanentufilu kay tañi Chaw Ngünechen Jewba (Jer 13:25). ¿Chumngelu am femingün tüfachi weda dungu? Pu israelche ñi reñmawen weniyewelafingün ta Jewba, fey pu familia fel am ñi kelluntukuafel ñi kümelkaleal pu che. Rüfkünu may, pu longkolelu reñmawen mu inanielafingün Jewba ñi ngülam mülelu Deuteronomio 6:5-7 mu.
Famülke mu, pu reñmawen küme weniyefilu ta Jewba, kelluntukukey ñi kümelkaleal ti trawünche. Pu longkolelu reñmawen mu kelluafuy ñi pu che tañi ngoymanentunoal ta Jewba, kümeke dungu inaduamle fill semana tañi poyefiel ta Jewba reñmawen mu (Sl 22:27). Inaduamnge ti video "Tüfachi dungu [...] feley ñi müleal tami piwke mu": Pu reñmawen ñi feypin, fey wiñoldungunge tüfachi ramtun:
Küdawngele rume, ¿chumkeyngün kiñeke familia tañi poyeafiel ta Jewba reñmawen mu?
Inaduamal kümeke dungu fill semana ñi poyeafiel ta Jewba reñmawen mu, ¿chem kümelkan wülkey?
¿Chem dungu katrütuafeymu tami poyeafiel ta Jewba reñmawen mu, ka chumngechi chaftuafimi?